Veľkoknieža **Nikolaj Michajlovič Romanov** (*Николай Михайлович Романов*) (\* 26. apríl, 1859, Cárske Selo, Rusko – † 28. január, 1919, Petrohrad, Rusko) bol generál ruskej cárskej armády, historik doby Romanovovcov a amatérsky entomológ – lepidopterológ. Bol významný vzdelanec, ale predovšetkým demokrat–humanista a mecenáš mnohých významných ruských entomológov.

Životopis
---------

Narodil sa roku 1859 v Cárskom Sele. Bol člen starej ruskej cárskej rodiny Romanovovcov (pochádzal z nej i posledný ruský cár Mikuláš II. ktorého s celou rodinou popravili počas Veľkej októbrovej socialistickej revolúcie). Bol starším synom námestníka kaukazského gubernátora, Michajla Nikolajeviča Romanova (\*1832) a Olgy Cecily Fedorovny von Baden (\* 1839). Bol aj vnukom ruského cára Nikolaja I. a bratrancom posledného ruského cára Nikolaja II. Dostal vojenské vzdelanie. Roku 1878 bol zaradený do dôstojníckeho stavu. V rokoch 1877 – 1878 sa zúčastnil i rusko-tureckej vojny. Dosiahol hodnosť generála.

Počas nepokojných rokov, ktoré nasledovali po Veľkej októbrovej socialistickej revolúcii neemigroval do zahraničia, ale ostal pôsobiť v Petrohrade. V marci 1918 ho odoslali do vyhnanstva do Vologdy na Sibíri, avšak 14. júla ho zatkli spoločne s bratom Jurajom Michajlovičom a uväznili v miestnom väzení, 21. júla ich previezli do Petrohradu do väzenia Čeky. Dňa 28. januára ráno ho v Petropavlovskej pevnosti zastrelili.

Dielo
-----

### História

Ako historik prispel k štúdiu dejín Ruska počas vlády cára Alexandra I. Jeho diela, uverejnené v ruštine a francúzštine zahrnujú diplomatické dokumenty Alexandra I. a Napoleona, životopis cárovho blízkeho priateľa Pavla Stroganova a biografické štúdie Alexandra I. a jeho manželky Alžbety Alexejevny.

### Lepidopterológia

Už počas svojich detských rokov, ktoré strávil na Kaukaze, sa zaujímal o zber a štúdium motýľov, ako i o štúdium prírodných vied vo všeobecnosti. V tejto jeho záľube ho podporovali tiež viacerí entomológovia, ako napr. Gustav Ivanovič Sievers, (1843 – 1898) a Alexander Becker (1818 – 1901), ktorí už od roku 1870 zbierali pre neho motýle. 

Zoskupil okolo seba elitu vtedajšej ruskej entomologickej komunity a bol mecenášom viacerých lepidopterológov, ako boli Sergej Nikolajevič Alphéraky, Nikolaj Grigorijevič Erschoff, Hugo Fiodorovič Christoph, Grigorij Efimovič Grum-Grshimailo. Spolupracoval i so zahraničnými lepidopterológmi, ako napr. s Karlom Fixsenom, Pietrom Corneliusom Tobiasom Snellenom (1832 – 1911), Dr. Ottom Staudingerom (1830 – 1900). Bol zakladateľom a vydavateľom viacdielnej série *Mémoires sur les Lépidoptères* (*Spomienky o motýľoch*), ktorá vychádzala v Petrohrade v období rokov 1884 až 1897 a celkove mala 9. vydaní. V prvom dieli, ktorý vyšiel v roku 1884 publikoval svoju prvú prácu o motýľoch Kaukazu, ktorými sa zaoberal už od svojho detstva a z tohto obdobia je známy i jeho popis nového kaukazského poddruhu vidlochvosta *Papilio alexanor* ssp. *orientalis*. 

Dňa 5. decembra 1898 sa stal čestným členom Petrohradskej akadémie vied, bol predsedom Cárskej ruskej historickej spoločnosti (*Императорского Русского Исторического Общества*).

Jeho menom bolo na jeho počesť pomenovaných viacero druhov hmyzu, napr.: *Melitaea romanovi* Grum–Grshimailo 1891, *Tomares romanovi* a pod.

Bibliografia
------------

* Романов, Н. М: 1879, *Quelques observations sur les Lépidoptères de la partie du Haut – Plateau Arménien, comprise entre Alexandropol, Kars et Erzéroum.* Horae Soc. ent. Ross. 14(1878) 321 – 516, Tab. III. (15. 5. 1879).
* Романов, Н. М: 1882, *Une nouvelle Colias du Caucase.* Horae Soc. ent. Ross. 17, 127 – 134, tab. 4 – 5.
* Романов, Н. М: 1884, *Les Lépidoptères de la Transcaucasie*, 1re Partie. (N. M. Romanoff), *Mémoires sur les lépidoptères* (Red. N. M. Romanoff. – St. Peterburg: Stassuléwitsch, Vol. 1. – P. 1 – 92, pl. 1 – 5.

Zdroje informácií o autorovi
----------------------------

* Derksen, W. Scheiding – Göllner, U. 1963 – 1968: Index litteraturae entomologicae. Nemecký entomologický ústav Nemeckej akadémie vied, Eberswald bei Berlin. Serie II. Bd. I. – V. Berlin (od roku 1864 do roku 1900), 1963 – 1975. Part IV. 495: [Romanoff, Nikolai Michajlovič Großfürst] – (bibliografia).
* Nekrutenko, Y. P.: 1990, Dnevnye babočki Kaukaza, part. I. Dumka Naukova, Kyjev, 28 – 29 + portrét.
* Hesselbarth, G.; Oorschot, H. van & Wagener, S.: 1995, Die Schmetterlinge der Türkei, Band 2: 1193, 1275 – 1276: (časť bibliografie).
* Naumann, C. M.: 2000: Zu Besuch beim Großfürsten Nikolai Mikhailovich Romanoff. – Entomol. Zeitschrift, 110(1): 12 – 17.
* Jamie H. Cockfield: *White Crow: The Life and Times of the Grand Duke Nicholas Mikhailovich Romanov, 1859-1919.* Praeger, Westport, Conn. 2002, ISBN 0275977781
* George, Grand Duchess of Russia, "A Romanov Diary", Atlantic International Publications, 1988. ISBN 0938311093
* Korolev, V.A. & Murzin V.S. 1997: Historical review. – In: Guide to the Butterflies of Russia and adjacent territories (Lepidoptera, Rhopalocera). Vol. 1. Hesperiidae, Papilionidae, Pieridae, Satyridae. (Edited by V. K. Tuzov. – Sofia – Moscow, Pensoft, 39 – 103: 58 – 59: (krátka biografia).
* Tuzov, V. K & kol.: 2000, Guide to the Butterflies of Russia and adjacent territories (Lepidoptera, Rhopalocera), Volume 2, Pensoft, Sofia – Moscow, 571: (časť bibliografie).
* Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Romanoff Nikolaj Michalovitsch, Großfürst".
* Королёв В. А. 2002: Internetové informácie: ГАЛЕРЕЯ ЛЕПИДОПТЕРОЛОГОВ РОССИИ: НИКОЛАЙ МИХАЙЛОВИЧ РОМАНОВ (1859 – 1919).

Práce historické
----------------

* *Die Fürsten Dolgorukij, die Mitarbeiter Kaiser Alexanders I. in den ersten Jahren seiner Regierung*. Schmidt & Günther, Leipzig 1902
* *Le Comte Paul Stroganov*. Impr. nat. Paris 1905
* *Correspondence de l’empereur Alexandre Ier avec sa soeur la grande-duchesse Catherine, princesse d’Oldenbourg, puis reine de Wurtemberg*. Manufacture des Papiers de l’Etat, Paris 1910
* *L’ Empereur Alexandre Ier: Essai d’étude historique*. Manufacture des papiers de l’État, St.-Pétersbourg 1912
* *Les Rapports diplomatiques de Lebzeltern, Ministre d’Autriche, à la cour de Russie.* Eksped. zagot. gosud. bumag, S.-Peterburg 1913

Iné projekty
------------

Commons
* Spolupracuj na Commons Commons ponúka multimediálne súbory na tému **Nikolaj Michajlovič Romanov**

Externé odkazy
--------------

* Swetlana Makarenko: Nikolai Michailowitsch Romanow (ru)
* 

Autoritné údaje: * BnF: 146025923
* GND: 119170078
* ISNI: 0000000109574092
* LCCN: n87847143
* NK ČR: js20020812537
* VIAF: 18025775
* WorldCat: lccn-n87847143